Ластаўкі
*Мікола Хведаровіч*

Закрылі хмары сонца,

Грыміць сярдзіты гром.

А ластаўкі бясконца

Шчабечуць пад акном.

Яны імкнуць да рэчкі

За кле1каю гразёй,

Трывалае гняздечка

Будуюць пад страхой

Ужо і дождж вясновы

Сыпнуў, як дробны шрот.

Гняздо хоць не гатова —

Няма ім перашкод.

А я стаяў на ганку,

Дзівіўся, паглядаў:

Такую «мураванку»

Наўрад ці сам бы склаў.

Ім працаваць нястомна

Да самае начы...

Хацеў бы я ім сёння

Хоць чым дапамагчы.